บลจ.กสิกรฯส่งกองทุนพันธบัตรเกาหลี 1-2 ปี
บลจ.กสิกรไทย ส่งกองทุนพันธบัตรเกาหลี 1-2 ปี&nbsp; ผลตอบแทน 2.20% - 2.60%
14 มิ.ย. 2553

บลจ.กสิกรไทย ส่งกองทุนพันธบัตรเกาหลี 1-2 ปี  ผลตอบแทน 2.20% - 2.60% 
น.ส.ยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย กล่าวว่า เตรียมเสนอขายกองทุนเปิดเค พันธบัตรเกาหลี 4 กองทุน  ในวันที่ 15-21 มิ.ย. ระยะเวลาตั้งแต่  1 – 2 ปี  โดยคาดอัตราผลตอบแทน  2.20% -2.60% ต่อปี เน้นลงทุนในพันธบัตรรัฐบาลประเทศเกาหลีใต้ ซึ่งเป็นตราสารที่มีคุณภาพและได้รับการจัดอันดับความน่าเชื่อถือระยะยาวจาก Moody’s, S&amp;P และ FITCH ที่ A1 / A / A+ ตามลำดับ  กองทุนมีนโยบายป้องกันความเสี่ยงจากอัตราแลกเปลี่ยนทั้งจำนวน 
ทั้งนี้ กองทุนเปิดเค พันธบัตรเกาหลีที่บริษัทจะเสนอขายในช่วงดังกล่าว ประกอบด้วย 
กองทุนเปิดเค พันธบัตรเกาหลี 1 ปี บีอาร์ (KKG1YBR) ขนาดกองทุน 3,500 ล้านบาท ระยะเวลาลงทุนประมาณ 1 ปี ประมาณการณ์อัตราผลตอบแทนหลังหักค่าใช้จ่ายที่ 2.20% ต่อปี   
กองทุนเปิดเค พันธบัตรเกาหลี 15 เดือน เอ  (KKG15MA) ขนาดกองทุน 2,000 ล้านบาท ระยะเวลาลงทุนประมาณ 1 ปี 3 เดือน โอกาสรับอัตราผลตอบแทนหลังหักค่าใช้จ่ายประมาณ 2.30% ต่อปี 
กองทุนเปิดเค พันธบัตรเกาหลี 17 เดือน ไอ  (KKG17MI) ขนาดกองทุน 2,700 ล้านบาท ระยะเวลาลงทุนประมาณ 1 ปี 5 เดือน โอกาสรับอัตราผลตอบแทนหลังหักค่าใช้จ่ายประมาณ 2.40% ต่อปี และ
กองทุนเปิดเค พันธบัตรเกาหลี 2 ปี เค (KKG2YK)  ขนาดกองทุนกองทุน 1,800 ล้านบาท ระยะเวลาลงทุนประมาณ 2 ปี โอกาสรับผลตอบแทนหลังหักค่าใช้จ่ายกองทุนที่ 2.60% ต่อปี